Vonnisoplegging van moordenaars uitgestelArgieffoto Die vonnisoplegging van die twee mans en een minderjarige wat verantwoordelik is vir die dood van Emmanuel Sithole, is Vrydag in die Johannesburg-landdroshof uitgestel omdat die voorvonnisverslae nog nie beskikbaar was nie. Sithole is op 18 April 2015 in Alexandra, Johannesburg, aangeval en met ŉ mes doodgesteek. Die aanval het plaasgevind in ŉ tyd toe xenofobiese aanvalle aan die orde van die dag was. Sithole was ŉ Mosambiekse burger. In November is Mthinta Bhengu en Sifundi Mzimzela skuldig bevind op aanklagte van moord en diefstal, terwyl ŉ minderjarige skuldig bevind is aan diefstal. Hulle sal op 29 Januarie 2016 gevonnis word. Lees alle vorige berigte oor Emmanuel Sithole op Maroela Media.